సువీరన్

సువీరన్, కోజికోడ్ సినిమా, నాటక దర్శకుడు. ఇతడు రూపొందించిన మొదటి చిత్రం బ్యారీ, 2011లో భారత జాతీయ చలనచిత్ర పురస్కారాలలో జాతీయ ఉత్తమ చిత్రం అవార్డును అందుకుంది. బేరీ భాషలో నిర్మించిన మొదటి సినిమా ఇది.

 జీవిత విషయాలు 
సువీరన్, కోజికోడ్ లోని అజియూర్ కు చెందినవాడు. ఢిల్లీలోని నేషనల్ స్కూల్ ఆఫ్ డ్రామా నుండి తన చివరి సంవత్సరంలో బహిష్కరించబడ్డాడు. దాంతో త్రిచూర్ లోని కాలికట్ విశ్వవిద్యాలయంలోనూ, పాండిచ్చేరిలోని స్కూల్ ఆఫ్ పెర్ఫార్మింగ్ ఆర్ట్స్ లో తన కోర్సు పూర్తిచేశాడు. నటుడు, దర్శకుడు, చిత్రకారుడిగా గుర్తింపు పొందిన సువీరన్ దాదాపు ముప్పై నాటకాలు, నాలుగు షార్ట్ ఫిలింలను రూపొందించాడు. అతను కేరళ లోని వివిధ పత్రికలలో వ్యాసాలను రాశాడు. అనేక చిన్న కథలు, ఒక నవల రాశాడు. యెర్మా, ఐలాండ్, క్రైమ్ పాషనల్ అనే నాటకాలను మలయాళంలోకి అనువదించాడు.

మలయాళ నాటక దర్శకుడిగా తన వృత్తిని ప్రారంభించి అగ్ని, ఉదంబడోక్కోలం వంటి నాటకాలతో గుర్తింపు పొందాడు. మూడేళ్ళపాటు కేరళ సంగీత నాటక అకాడమీ అవార్డులను, ఆయుసింటె పుస్తకం అనే నాటకానికి 2011లో మహీంద్రా ఎక్సలెన్స్ ఇన్ థియేటర్ అవార్డును అందుకున్నాడు.

 సినిమాలు 
 బ్యారీ
 మజాయతు

 అవార్డులు, గుర్తింపు 
 భారత జాతీయ చలనచిత్ర పురస్కారాలలో జాతీయ ఉత్తమ చిత్రం 2011 - బైరీ
 సార్క్ ఉత్తమ చలన చిత్రం (కాంస్య), 2012 - బైరీ
 థియేటర్ అవార్డు, 2011 - ఆయుస్సింటే పుస్తకం
 మూడుసార్లు సంగీత నాటక్ అకాడమీ అవార్డు గ్రహీత
 లాడ్లీ నేషనల్ మీడియా అవార్డు గ్రహీత
 భరతన్ పురసారాం
 దృశ్య కళారత్న

 మూలాలు 

 బయటి లింకులు 
 

వర్గం:భారతీయ సినిమా దర్శకులు